પરેશના પિતા પસ્તી અને ભંગારનો વ્યાપાર કરતા હતા અને એટલે એ તો આખો દિવસ લારી લઈને નીકળી પડતા; અને શહેરના મોટા ભાગના પસ્તીવાળાઓની જેમ તેઓ પણ પસ્તીવાળી વસતિમાં રહેતા હતા, જ્યાં ઘણા બધા ઝુંપડા હતા અને છેડે મોટી દુકાનો હતી, સાંજે જયારે બધા પાછા આવે એટલે ખૂબ શોર બકોર અને ભીડ થઇ જતી, પરેશ આ બધાથી ખૂબ કંટાળી જતો એટલે એ થોડે દૂર સહેજ બગીચા જેવા વિસ્તારમાં જઈને બેસી રહેતો. પ્રતાપ પણ આવી રીતે ત્યાં આવતો અને એટલે બંનેમાં ભાઈબાંધી થઇ ગયેલી. એક દિવસ બંને જણાએ આંટો મારવા જવાનું નક્કી કર્યું અને પછી તો એ તેમનો રોજનો ક્રમ બની ગયો.